CELEX: 62009FO0015
Language: lt
Date: 2009-07-10 00:00:00
Title: 2009 m. liepos 10 d. Tarnautojų teismo (antroji kolegija) nutartis. # Valentina Hristova prieš Europos Bendrijų Komisiją. # Viešoji tarnyba - Konkursas - Priimtinumas. # Byla F-15/09.

TARNAUTOJŲ TEISMO (antroji kolegija) 
      NUTARTIS
      2009 m. liepos 10 d.
      Byla F‑15/09
      Valentina Hristova
      prieš
      Europos Bendrijų Komisiją
      „Viešoji tarnyba – Konkursas – Teismo sprendimo vykdymas – Priimtinumas“
      Dalykas: Pagal EB 236 ir AE 152 straipsnius pareikštas ieškinys, kuriuo V. Hristova prašo nurodyti imtis deramų priemonių 2008 m. lapkričio
         25 d. Tarnautojų teismo sprendimui Hristova prieš Komisiją (F‑50/07, Rink. VT p. I‑A‑1‑0000 ir II‑A‑1‑0000) įvykdyti.
      
      Sprendimas: Atmesti ieškinį kaip akivaizdžiai nepriimtiną. Ieškovė padengia savo bylinėjimosi išlaidas.
      
      Santrauka
      Pareigūnai – Ieškinys – Dalykas – Nurodymas administracijai – Nepriimtinumas
      (Pareigūnų tarnybos nuostatų 91 straipsnis)
      Nagrinėdamas ieškinį pagal Pareigūnų tarnybos nuostatų 91 straipsnį Bendrijos  teismas negali daryti principinių pareiškimų
         ar išvadų arba duoti nurodymų Bendrijos institucijoms, kartu nepažeisdamas administracinės valdžios institucijos prerogatyvų.
         Dėl šio principo reikalavimas nurodyti, kad institucija imtųsi priemonių teismo sprendimui, kuriuo panaikinamas tam tikras
         administracinis sprendimas, įvykdyti, yra nepriimtinas.
      
      (žr. 15 punktą)
      Nuoroda:
      Pirmosios instancijos teismo praktika: 1991 m. birželio 27 d. Sprendimo Valverde Mordt prieš Teisingumo Teismą, T‑156/89, Rink. p. II‑407, 150 punktas; 1995 m. birželio 8 d. Sprendimo P prieš Komisiją, T‑583/93, Rink. VT p. I‑A‑137 ir II‑433, 17 ir 18 punktai.
      
      Tarnautojų teismo praktika: 2009 m. kovo 12 d. Sprendimo Hambura prieš Parlamentą, F‑4/08, Rink. VT p. I‑A‑1‑0000 ir II‑A‑1‑0000, 32 punktas.